VIBHA ซื้อกิจการผลิตเวชภัณฑ์การแพทย์มูลค่า 260 ลบ.
VIBHA ลงทุนในหุ้นสามัญเพิ่มทุนของ บริษัท ทิพยบดินทร์ จำกัด เพื่อซื้อกิจการผลิตเวชภัณฑ์การแพทย์มูลค่า 260 ลบ.
17 ก.ค. 2558

บริษัท โรงพยาบาลวิภาวดี จำกัด (มหาชน) หรือ VIBHA ระบุว่า ที่ประชุมคณะกรรมการวาระพิเศษ ครั้งที่ 2/2558 เมื่อวันที่ 17 กรกฎาคม 2558 ได้มีมติอนุมัติให้บริษัทลงทุนในหุ้นสามัญเพิ่มทุนของ บริษัท ทิพยบดินทร์ จำกัด ซึ่งเพิ่มทุนจาก 30 ล้านบาทเป็น 300 ล้านบาท ในราคาหุ้นละ 5 บาท
โดยการลงทุนนี้เป็นการใช้สิทธิซื้อหุ้นเพิ่มทุนตามสิทธิของผู้ถือหุ้นเดิมตามสัดส่วนร้อยละ 50 รวมเป็นเงิน 135 ล้านบาท โดยขนาดของรายการเท่ากับ 3.12% ของเกณฑ์มูลค่าสินทรัพย์สุทธิ (งบการเงิน ณ 31 มีนาคม 2558 ค่า NTA เท่ากับ 4,322,142,607 บาท) ไม่เข้าข่ายรายการที่ต้องเปิดเผยข้อมูลตามประกาศตลาดหลักทรัพย์แห่งประเทศไทย เรื่องหลักเกณฑ์วิธีการและการได้มาหรือจำหน่ายไปซึ่งสินทรัพย์ของบริษัทจดทะเบียน โดยจะใช้เงินทุนจากสถาบันการเงิน
ทั้งนี้ บริษัท ทิพยบดินทร์ จำกัดมีวัตถุประสงค์ของการเพิ่มทุนเพื่อ เข้าซื้อกิจการของบริษัท ชิงเท๊กซ์ จำกัด ในราคา 260 ล้านบาท ซึ่งประกอบด้วยที่ดินจำนวน 9,289 ตารางวา และอาคารจานวน 5 หลัง รวมพื้นที่ 21,356 ตารางเมตร ประกอบธุรกิจผลิตสายนาเลือด ใช้ในการฟอกไต โดยปัจจุบันมีฐานลูกค้าเดิมอยู่แล้ว และบริษัท ทิพยบดินทร์ จำกัด จะเพิ่มกำลังการผลิตอีก 100% เป็นปีละ 1.8 ล้านเส้น และผลิตสายน้าเกลือปีละ 1.2 ล้านเส้น เพื่อรองรับการความต้องการของตลาดในประเทศและต่างประเทศที่สูงขึ้นภายในปี 2558 นี้
รวมถึงการผลิตเวชภัณฑ์ทางการแพทย์อื่นๆ เพิ่มได้อีกเช่น เข็มฉีดยา และกระบอกฉีดยา ภายในปี 2559 โดยผลที่บริษัทฯ คาดว่าจะได้รับคือ ผลตอบแทนในรูปเงินปันผล และการลดต้นทุนการจัดซื้อเวชภัณฑ์ทางการแพทย์ของบริษัทฯจากการจัดซื้อจากบริษัทร่วม
 